
1. NOTĂ DE PREZENTARE
Modulul Microbiologie și igienă în industria de morărit și panificație  face parte din curriculum la decizia locală, stagiul de pregătire practică, clasa a X-a, liceu tehnologic, calificarea Tehnician Analize Produse Alimentare şi are alocat, conform planului de învăţământ (OMEN 3915/18.05.2017), un număr de 90 de ore (60 de ore laborator tehnologic și 30 de ore instruire practică), câte 6 ore pe zi, timp de 3 săptămâni.

Rolul practicii comasate este decisiv în formarea abilităţilor cheie, întrucât se realizează preponderent la agentul economic, în condiţii de producţie, familiarizând elevul cu viitorul loc de muncă. Orele din CDL prevăzute pentru practică comasată sunt în dezvoltare locală din punct de vedere al organizării activităţilor practice şi al opţiunii pentru anumiţi agenţi economici. 

Scopul modulului este de a da posibilitatea elevilor să cunoască importanţa menținerii riguroase a igienei în industria de morărit și panificație și ce implică un control microbiologic într-o unitate de producție.


Evoluţia actuală a societăţii relevă necesitatea formării la elevi a unor priceperi şi deprinderi de activitate practică, însuşirea unor capacităţi intelectuale solicitate elevului în activitatea practică, formarea unor abilități, dar și dobândirea unor competențe ale secolului XXI.

Această formare este asigurată prin instruirea lor competentă şi progresivă, în timpul şcolarizării, pornind de la problemele generale spre cele specifice unui grup de calificări şi specializări. Înțelegerea fenomenelor tehnice, însușirea termenilor de specialitate caracteristici anumitor domenii de activitate, însușirea procedeelor întrebuinţate în practicarea unei calificări, sunt obiective de bază ale studierii disciplinelor tehnice în învăţământul preuniversitar.  

Unități de rezultate ale învățării tehnice generale:
2.Aplicarea noțiunilor de microbiologie și a normelor de igienă în industria alimentară
2. TABEL DE CORELARE DINTRE REZULTATELE ÎNVĂȚĂRII ȘI CONȚINUTURILE ÎNVĂȚĂRII
	Rezultate ale învățării 
	Conținuturile învățării
	Exemple de situații de învățare

	Cunoș
tințe
	Abili
tăți
	Atitu

	2.1.1

2.1.2
	2.2.1
	2.3.2
	Caracterizarea microorganismelor: bacterii, drojdii, mucegaiuri 
	Stabilirea etapelor de lucru la analiza microbiologică

Folosirea corespunzătoare a aparaturii de laborator

	2.1.5
	2.2.2
	2.3.2

2.3.3
	Microorganismele de alterare
Microorganismele care intervin în procesul tehnologic
	Interpretarea rezultatelor analizei microbiologice

Identificarea diferitelor grupe de microorganism: utile sau dăunătoare

	2.1.6
	2.2.3
	2.3.5
	Respectarea normelor individuale de igienă


	Măsuri de prevenire a îmbolnăvirilor datorate consumului de alimente Înlăturarea cauzelor care produc îmbolnăvirile  

Respectarea normelor de igienă în timpul procesării, depozitării și transportului materiilor prime și produselor finite

	2.1.7
	2.2.4

2.2.5

2.2.6
	2.3.3

2.3.4
	Igienizarea spațiilor și a echipamentelor din secțiile de producție 
	Realizarea planului de igienizare

Obținerea soluțiilor pentru igienizare și dezinfectare

Materiale necesare pentru realizarea igienizării

Realizarea soluțiilor de spălare și dezinfecție
Verificare eficienței igienizării

	2.1.8
	2.2.7
	2.3.5
	Boli datorate consumului de alimente contaminate


	Identificarea bolilor și a cauzelor îmbolnăvirilor datorate consumului de alimente contaminate: boli parazitare, intoxicații, toxiinfecții alimentare


	2.1.9
	2.2.6
	2.3.7
	Măsuri de protecție pentru asigurarea inocuității alimentelor


	Stabilirea măsurilor de protecție pentru asigurarea inocuității alimentelor: utilizarea materiilor prime corespunzătoare din punct de vedere igienic, prelucrarea igienică a materiilor prime, depozitarea, transportul și comercializarea produselor alimentare în condiții igienice


RESURSE MATERIALE MINIME NECESARE PARCURGERII MODULULUI
Pentru atingerea rezultatelor învăţării, pregătirea practică se va desfăşura  la agentul economic sau în cabinete specializate dotate cu materiale, laborator de microbiologie, ustensile şi aparatură specifice (echipamente, machete, unelte și intrumente) domeniului de bază.

3. SUGESTII METODOLOGICE

Numărul de ore alocat fiecărui conținut îl va stabili cadrul didactic ce predă modulul, în funcţie de dificultatea temelor, de nivelul de cunoştinţe anterioare ale colectivului cu care lucrează şi de ritmul de asimilare a cunoştinţelor de către colectivul instruit.
Se recomandă ca activitatea didactică să se desfășoare atât la agentul economic partener, cât și în laboratorul de microbiologie al unității școlare. 
Pentru dobândirea rezultatelor învăţării, pot fi derulate următoarele activităţi de învăţare: 

· Învăţarea prin descoperire; 

· Activităţi practice; 

· Studii de caz; 

· Jocuri de rol; 

· Activităţi bazate pe comunicare şi relaţionare; 
· Activități de lucru în echipă

4. MODALITĂȚI DE EVALUARE
La evaluare este esenţială transmiterea unui feedback clar şi constructiv. Acesta trebuie să includă discuţii cu elevul în legătură cu motivele care au dus la insucces, identificarea unei noi ocazii pentru reevaluare, precum şi sprijinul suplimentar de care elevul are nevoie. Reevaluarea trebuie să utilizeze acelaşi instrument, chiar dacă locul de desfăşurare a evaluării se poate modifica.

Evaluarea formativă asigură profesorului/formatorului feed back-ul procesului de predare şi învăţare. Prin această evaluare profesorul cunoaşte nivelul de dobândire a noilor cunoştinţe şi abilităţi de către elev şi dacă acesta este pregătit pentru a învăţa noi subiecte. 

Evaluarea finală a modulului sau evaluarea sumativă verifică dacă au fost dobândite toate rezultatele învăţării asociate modulului. Evaluarea va cuprinde şi activităţi practice în care se va urmări dacă elevul este capabil să lucreze în echipă, să rezolve o problemă, să facă o prezentare, să scrie un raport. În funcţie de specificul modulului, această evaluare poate fi făcută printr-un portofoliu sau miniproiect/proiect. 

Competenţe cheie: Evaluarea finală a modulului va încorpora de asemenea şi evaluarea acelor competenţe cheie care se dezvoltă în cadrul modulului împreună cu competenţele tehnice specifice acestuia (de exemplu: utilizarea IT, utilizarea corectă a vocabularului de specialitate). De asemenea, vor fi evaluate alte competențe: competențe sociale și civice (asumarea responsabilității în executarea sarcinilor de lucru,  colaborarea cu membii echipei în aplicarea măsurilor de urgență), competențe antreprenoriale (manifestarea inițiativei în rezolvarea unor situații problemă). Aceste competenţe vor ajuta elevul pentru învăţarea pe tot parcursul vieţii. 

Evaluarea prin probe practice
Acest tip de evaluare permite profesorilor să constate care este nivelul deprinderilor practice, abilităţilor de realizare a activităţilor experimentale în cadrul procesului de instruire-învăţare pornind de la anumite criterii, norme şi/sau cerinţe pedagogice pe care elevii trebuie să le cunoască încă de la începutul activităţii.

Evaluarea prin probe practice se realizează de câteva ori pe semestru şi se bazează pe următoarele elemente:

· formularea problemei şi emiterea unor ipoteze (soluţii) practice de efectuare a experimentului incluzând alegerea substanţelor şi ustensilelor necesare;

· efectuarea activităţii experimentale observate atent de profesor;

-     întocmirea referatului lucrării.
Autoevaluarea şi evaluarea în perechi

Profesorul va explica întotdeauna ce se aşteaptă de la evaluarea sumativă şi va discuta şi agrea cu elevii contextul de evaluare pentru o încheiere cu succes a modulului.

Profesorul îi va încuraja pe elevi să se autoevalueze sau să se evalueze unul pe celălalt. Profesorul va păstra toate evidenţele evaluării pentru a putea dovedi atingerea rezultatelor învăţării din standardul de pregătire şi din curriculum.

Pentru a promova modulul, elevii trebuie să demonstreze că pot întruni toate criteriile asociate cu toate rezultatele. Elevii vor duce la îndeplinire exerciţii practice, proiecte, teme de lucru şi/sau probleme care constituie evaluarea modulului. 

